Між іншым, нават нязначная мадыфікацыя правіла, напрыклад дапушчэнне ненаціскнога э ў другім пераднаціскным складзе (рэ́дкі – рэдкава́ты, Карэ́лічы – карэліча́нка), можа істотна выправіць сітуацыю. Другім пазітыўным крокам сталася б захаванне непасрэдна пераднаціскнога э ў адтапонімных дэрыватах, утвораных па тыпе Зэльва – зэльвяне. Такі падыход падмацоўваецца як існаваннем беларускіх тапонімаў няяснай этымалогіі з пераднаціскным э (Бэйна́ры, Эйтмя́ны), так і найлепшымі ўзорамі літаратурнай практыкі: “Добры дзень, маладыя зэльвяне, дарагія мае землякі” (Л. Геніюш. Моладзі).